Isigidimi Sama-Xosa.

 Ipepa Lamaxosa Lenyanga

Vol XI. LOVEDALE, SOUTH AFRICA, APRIL 1, 1881. No 127

Isigidimi Samaxosa.

ISISA ESI NGUMMANGALISO.

AMAKULU OMAHLANU EPONTI.

Asikuko nokuba siya sibulela isandla esingadinwayo esa seloko solukele uncedo lwetu tina bantsundu. Asiqali namhla ukwolulwa ngumniniso. Wasolula okunye nge £100 ukuncedisa umsebenzi wase Livingstonia, emva koko ngama £60, awaye wakupela i “Bursary” yokufundisa noku xasa omnye wonyana wabantsundu iminyaka emihlanu e Lovedale. Namhla kuvela kwakuso ama £500, okuncedisa kwa olohlanga. Isisa esingaka asizange sisibone. Ngu John J. Irvine Esq., wase Qonce, lo siteta ngaye Sikohliwe yindlela yokumbulela usotuse ngoku kulu. “Akunga ntento kodwa, nangezenzo” ubuhlobo bake ngakuti luhlanga lumnyama, useloko ebubonisa. Azi lode lifike ninina ixesha ekuya kuti kupupume iziqamo ezihle pakati kwetu, eziya kubuyekeza amalinga anje ngala; ziyolise intliziyo zabo bonke aba sebenzela ngokuzinikeleyo ukukupa elilizwe ebunzulwini bobu bumnyama lisa funisela kubo ngoku? Nkosi, nceda!

UMSEBENZI OMHLE.

Ityalike yaba mhlope e Rini, epetwe ngu Rev. J. A. Chalmers, obefudula ese Tunxe, ayisebenzi kupela ndaweni nye pakati kwabantu bebala eli mhlope, isebenza umsebenzi we Nkosi nakwaba Ntsundu. Kufupi nolwandle endaweni apa ekutiwa kuse Tapolisi kuko ityalike, eyakiweyo emhlabeni we Fama egama lingu Mr. Beed. Lotyalike ingenwa ngaba Ntsundu abahleliyo kulommandla, yaye indoda ewalusayo lomhlambi ingu Dyan Mkontwana ohlala kwa Mr. Wright, inene elilungileyo, unyana womfundisi. Lomkokeli ke uxaswa yityalike ese siyi kankanyile yase Rini, waye encedwa ngama doda omeleleyo e Nkosini. Abantu abangenayo etyalikeni nge Cawa bafika kwinani elingapezu kwe kulu. Baye bona abantu aba libandla le Nkosi bengapezu kwama shumi amatatu. Umsebenzi kona ngati uyahluma, baye nabantu ngati bayayi lulamela imiteto ye Nkosi. Nge Cawa ezitile umfundisi u Mr. Chalmers uyawuvelela lomyezo we Nkosi, ahambise imisebenzi esulungekileyo enje ngomitendeleko, nobapatizo. Iba yiminienkulu akuya kona, bati nabantu bonke bambuke kunene, babonise ukuba kumnandi kubo ukuvelelwa. Yimihla leyo engalityalwayo ngabo bantu; kuba zintsuku bencokola ngezinto abazivileyo, nabazibonileyo.

Kwi tyalike ka Mr. Chalmers e Rini kuko umhlolokazi, owalupeleyo, kuba iminyaka yake eko iseli ngapezu kwama shumi asibozo, ngu mhlolokazi womfundisi, owasebenza kweli lizwe *pakati,* wabubela kona. Lo mhlolokazi nendoda yake ukufika kwabo e Afrika apa, baqala ukusebenza e

Tapolisi, apo kwabako isikolo, bati bakuba minyaka itile kona, bagqita nanko bebeka kwizizwe ezise bunyameni pakati. Kungoku amandla alomhlolokazi apelile okusebenza, noko ke yona intliziyo ise kwanjengoko ukuwutanda umsebenzi we Nkosi. Ngumntu obone izinto ezininzi kweli lizwe, ezimnandi nezimbi. Yincwadi le, ukukwazi kwake ukubalisa. Ungene endlwini yake akusokwandule upume kuba wotabatela emva, kude, ukubalisa ngezinto ake wazibona waziva.

Ute ke u Mrs. Wright lo, akubona ukuba ityalike yomfundisi wake ayingenayo, iwutabatile lomsebenzi wase Tapolisi ukuba iwuxase, watumela pesheya ukuya kutenga izitya zomtendeleko. Zifikile, uzibeke ezandleni zabadala, zinencwadi exela ukuba sisipo sake esi, kwi bandla le Nkosi e Tapolisi.

Kute ke nge Cawa, umhla wama shumi omabini anantatu ka January, u Mr. Chalmers waya e Tapolisi apo, ukuya kuhambisa umsebenzi we Nkosi. Efikile kona ushumayele kwinkonzo yokuqala amazwi afanelekileyo; akugqiba, ubapatize abantu abakulu abatatu, nentsana ezimbini; wati emva koko, wabeka pambi kwabantu isipo sika Mrs. Wright, izitya ezo zomtendeleko, zise tyeyeni entle kunene; ute kananjalo wawanikela amazwi alomhlolokazi okubulisa nawotando, nawokomeleza. Yangamazwi acingisa nzulu, akuvakala, kwabonakala ukuba abantu beyisiwe kwapela ngawo, nangalento intle kangaka baqalayo ukuyi bona namhla. Nomntwana lo owayeko lomini ubonile, weva, ukuba inkulu lento yenziweya.

Kwelandelayo inkonzo umfundisi uhambise umtendeleko ngezo zitya zifikileyo, zabonakala okunene ezi zitya ngobuhle bazo ukuba zeziwufaneleyo kwapela lomsebenzi mkulu kangaka. Yaba yinkonzo evuselelayo, ecingisa nzulu, ebonisa abantu be Nkosi ukuba bafanele okunene ukuwu kutalela umsebenzi ka Tixo. Akuba egqibile ukwele enqweleni yake umfundisi wagoduka, baye bona abantu besabutile bencokola ngezinto ezenziweyo yi Nkosi yabo.

Asikuko ke nokuba eloqedlana lase Tapolisi liyabulela, libulela lomfuziselo walomhlolakazi. Wenze *anokukwenza!* okunene amandla okusebenza apelile, kodwa ubonisile ukuba intliziyo ise kwanje ngoko yayinjalo ukufika kwake, eyintokazi entsha, oyomeleleyo. Yanga ke i Nkosi ingamgcina lomhlobo wayo, nowetu, imkutaze, impahle ngamacala onke, imnike amandla nase budaleni bake okusibonisa uhlobo esibe sifanele ukwenza ngalo ukuze uqubele pambili umsebenzi ka Tixo.

Sinipa ezindaba zimnandi, kuba sesidikiwe zezimbi. Singa le tyalike yase Rini nesebe layo, ingapiwa ngokugqitiseleyo Umoya Oyingcwele, babe baninzi bamabala omabini, abaya kuguqulelwa enyanisweni bahambe ngokomeleleyo ezindleleni zobuluugisa.

Asina kuyi shiya indawana esaseleyo, emasipete ngayo le ngxelo yalo “Msebenzi Mhle,” kuba yeyona isizeka bani sesi qamo sawo. Wati mini wawashiya amakowetu umfo ka Chalmers, esikolo sase Tunxe,—enamhla singa manxiwa zezimfazwe,—eya kuba ngu mfundisi waba mhlope e Rini,